PRAGFOTO: Kyk net hoe groot het Rolene Strauss se baba geword
JY LEES NOU PRAGFOTO: Kyk net hoe groot het Rolene Strauss se baba geword
Die seuntjie van Suid-Afrika se voormalige Mej. Wêreld en haar man, die sakeman D’Niel Strauss, word nou vinnig groot.
“Liefdes drukkies! Oe, hoe gek is ek daaroor om na jou huis toe te kom. My nuwe gunstelingmens (jammer D’Niel),” het Rolene by ’n foto geskerts waar sy ná ’n oefensessie hul bulletjie vashou. Die knapie is nou drie maande oud.
Sweaty cuddles! Oh how I love coming home to you... My new favourite person (Sorry D'Niel ?) #Motherhood #Health #Fitness #Cuddles
A post shared by Rolene Strauss (@rolenestrauss) on Apr 4, 2017 at 10:33am PDT
Rolene is vanjaar besig met die finale jaar van haar mediese studie aan die Universiteit van die Vrystaat. Maria Mashinini, wat al 24 jaar vir die Strauss-gesin op Volksrust werk, het vir die jaar by Rolene in haar woonstel in Bloemfontein ingetrek om haar met die baba te help.
“As ek nog nie geweet het hoe dit voel om bereid te wees om voor ’n motor vir iemand in te loop of my lewe vir iemand af te lê nie, weet ek nou regtig hoe dit voel,” het Rolene onlangs in ’n onderhoud oor ma-wees aan Huisgenoot vertel.
“Ek verstaan nou regtig wat liefde is.”